Euroopa Liidu Teataja L 136 , 04/06/2003 Lk 0008 - 0013



Komisjoni otsus, 23. mai 2003, millega muudetakse otsust 2002/677/EÜ seoses zoonootilise salmonelloosi tõrjeprogrammidega (teatavaks tehtud numbri K(2003) 1640 all) (EMPs kohaldatav tekst) (2003/394/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, [1] viimati muudetud määrusega (EÜ) nr 806/2003, [2] eriti selle artikli 24 lõiget 11, ning arvestades järgmist: (1) Komisjoni 22. augusti 2002. aasta otsusega 2002/677/EÜ, millega sätestatakse aruandluse standardnõuded ühenduse kaasrahastatavate loomahaiguste likvideerimise ja tõrje programmide jaoks ja tunnistatakse kehtetuks otsus 2000/322/EÜ, [3] ei hõlmata ühenduse kaasfinantseeritavaid zoonootilise salmonelloosi tõrje programme. (2) Otsusega 90/424/EMÜ sätestatakse, et kui zoonooside tõrjet käsitlevad ühenduse eeskirjad on kasutusele võetud, võivad liikmesriigid taotleda rahalist toetust ühenduselt komisjoni poolt heakskiidetud riiklike kavade osana. (3) Zoonootilise kodulindude salmonelloosi tõrjet käsitlevad ühenduse eeskirjad sätestatakse nõukogu 17. detsembri 1992. aasta direktiivis 92/117/EMÜ konkreetsete zoonooside ja konkreetsete zoonootilise toimega mõjurite vastaste kaitsemeetmete kohta loomadel ja loomsetel saadustel toidu kaudu saadavate nakkushaiguste ja mürgistuste vältimiseks, [4] viimati muudetud määrusega (EÜ) nr 806/2003. Pärast kõnealuse direktiivi vastuvõtmist on komisjon heaks kiitnud mitmed liikmesriikide esitatud riiklikud salmonelloosi tõrje programmid. Ühenduse kaasfinantseerimine on ette nähtud mõne kõnealuse heakskiidetud riikliku tõrjeprogrammi puhul. (4) On tähtis, et kasutusel oleks aruandesüsteem, mille eesmärk on hinnata ühenduse kaasfinantseeritavate riiklike salmonelloositõrje programmide täitmisel saavutatud edu. Kõnealuseid aruandesüsteeme on vaja ühtlustada, et saada olulist ja võrreldavat teavet. (5) Kõnealune aruandesüsteem peaks põhinema otsuses 2002/677/EÜ kehtestatud nõuetel. Zoonootilist salmonelloosi käsitleva aruandluse kohta on vaja siiski kehtestada teatavad erinõuded. (6) Otsust 2002/677/EÜ tuleks vastavalt muuta. (7) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA OTSUSE: Artikkel 1 Otsust 2002/677/EÜ muudetakse järgmiselt: 1) artikli 4 lõikele 2 lisatakse järgmine lõik: "Vahearuannetes peaks zoonootilise salmonelloosi kohta olema vähemalt Va lisas märgitud teave."; 2) artikli 5 lõikele 2 lisatakse järgmine lõik: "Lõpparuannetes peaks zoonootilise salmonelloosi kohta olema vähemalt Va, VI ja VII lisas märgitud teave."; 3) I lisa asendatakse käesoleva otsuse I lisas esitatud tekstiga; 4) VI ja VII lisa asendatakse käesoleva otsuse II lisas esitatud tekstiga. Artikkel 2 Käesolev otsus on adresseeritud liikmesriikidele. Brüssel, 23. mai 2003 Komisjoni nimel komisjoni liige David Byrne [1] EÜT L 224, 18.8.1990, lk 19. [2] ELT L 122, 16.5.2003, lk 1. [3] EÜT L 229, 27.8.2002, lk 24. [4] EÜT L 62, 15.3.1993, lk 38. -------------------------------------------------- I LISA " “I LISA +++++ TIFF +++++ " -------------------------------------------------- II LISA " “Va LISA +++++ TIFF +++++ VI LISA +++++ TIFF +++++ VII LISA +++++ TIFF +++++ " --------------------------------------------------